CELEX: 32005R0708
Language: mt
Date: 2005-05-10 00:00:00
Title: 708/2005/KE: Regolament tal-Kummisjoni (KE) Nru 708/2005 tal- 10 ta' Mejju 2005 li jemenda l-ispeċifikazzjonijiet tad-denominazzjoni tal-oriġini stipulati fl-Anness tar-Regolament (KE) Nru 1107/96 (Azeites do Norte Alentejano) [DOP]

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               164
            
         REGOLAMENT TAL-KUMMISJONI (KE) Nru 708/2005
   tal-10 ta' Mejju 2005
   li jemenda l-ispeċifikazzjonijiet tad-denominazzjoni tal-oriġini stipulati fl-Anness tar-Regolament (KE) Nru 1107/96 (Azeites do Norte Alentejano) [DOP]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2081/92 tal-14 ta' Lulju 1992 dwar il-protezzjoni tal-indikazzjonijiet ġeografiċi u d-denominazzjoni tal-oriġini tal-prodotti agrikoli u l-prodotti tal-ikel (1), u partikolarment l-Artikolu 9 u l-Artikolu 6(3) u (4), it-tieni inċiż tiegħu,
   Billi:
   
               (1)
            
            
               Skont l-Artikolu 6(2) tar-Regolament (KEE) Nru 2081/92, it-talba tal-Portugall biex ibiddel xi partijiet tal-ispeċifikazzjonijiet tad-denominazzjoni tal-oriġini protetta “Azeites do Norte Alentejano”, irreġistrata mir-Regolament tal-Kummissjoni (KE) Nru 1107/96 (2), ġiet ippubblikata f'Il-Ġurnal Uffiċjali ta' l-Unjoni Ewropea
                   (3).
            
         
               (2)
            
            
               Billi ma waslet l-ebda dikjarazzjoni ta' oġġezzjoni għand il-Kummissjoni, skont l-Artikolu 7 tar-Regolament (KEE) Nru 2081/92, dawn il-bidliet għandhom jiġu rreġistrati u għandhom jidhru f’pubblikazzjoni ta' Il-Ġurnal Uffiċjali ta' l-Unjoni Ewropea,
            
         ADOTTAT DAN IR-REGOLAMENT:
   Artikolu 1
   L-ispeċifikazzjonijiet tad-denominazzjoni tal-oriġini “Azeites do Norte Alentejano” jinbidlu skont l-Anness I ta' dan ir-Regolament.
   Artikolu 2
   Sinteżi tal-elementi ewlenin tal-ispeċifikazzjonijiet tinsab fl-Anness II ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, 10 ta' Mejju 2005
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 208, 24.7.1992, p. 1. Ir-Regolament kif emendat l-aħħar bir-Regolament (KE) Nru 806/2003 (ĠU L 122, 16.5.2003, p. 1).
   
      (2)  ĠU L 148, 21.6.1996, p. 1. Ir-Regolament kif emendat l-aħħar bir-Regolament (KE) Nru 1829/2002 (ĠU L 277, 15.10.2002, p. 10).
   
      (3)  ĠU C 262, 31.10.2003, p. 17 (“Azeites do Norte Alentejano”).
   
      ANNESS I
      IL-PORTUGALL
      “Azeites do Norte Alentejano”
      It-tibdil li sar:
      
                  —
               
               
                  kapitolu tal-ispeċifikazzjoni:
                  
                              
                           
                           
                              Isem
                           
                        
                              
                                 
                           
                           
                              Deskrizzjoni
                           
                        
                              
                                 
                           
                           
                              Żona ġeografika
                           
                        
                              
                           
                           
                              Provi tal-oriġini
                           
                        
                              
                           
                           
                              Metodu tal-produzzjoni
                           
                        
                              
                           
                           
                              Konnessjoni
                           
                        
                              
                           
                           
                              Tikketjar
                           
                        
                              
                           
                           
                              Rekwiżiti nazzjonali:
                           
                        
            
                  —
               
               
                  Emendi:
                  
                     
                        Deskrizzjoni
                     — Iż-żejt taż-żebbuġa ta' Alentejo ta' Fuq huwa żejt taż-żebbuġa kemmxejn magħqud, b'togħma ta' frott u ta' lewn isfar jagħti fl-aħdar, li jissodisfa l-grad minimu ta' 6,5 għaż-żejt taż-żebbuġa ekstra verġni u 6,0 taż-żejt taż-żebbuġa verġni.
                  Fid-dawl ta' studji ulterjuri mwettqa dwar il-karatteristiċi ta' dan iż-żejt taż-żebbuġa, ħarġet il-ħtieġa li jiġu korretti wħud mill-parametri tiegħu, speċifikament: Delta K, Trigliċeridi LLL, OLLn, PLLn, OLL, PLL, POL, POO, OOO, PPO; aċidi grassi C 16:0, C16:1 C17:0, C17:1, C18:0, C18:1, C18:2 et C18:3; aċidi grassi trans, Kolesterol, Kampestanol u Delta 7 — Stigmasterol.
                  Il-varjetajiet reġjonali Carrasquenha, Redondil u Azeiteira (jew Azeitoneira) żdiedu mal-varjetajiet awtorizzati.
                  
                     
                        Żona Ġeografika
                     — Estensjoni taż-żona ġeografika ta' produzzjoni biex tinkludi l-muniċpalitajiet ta' Alandroal, Nisa, Reguengos de Monsaraz, Évora (freguesias ta' Na Sr.a de Machede, S. Mansos, S. Vicente do Pigeiro, S. Miguel de Machede u S. Bento do Mato) kif ukoll Mourão (freguesias ta' Luz u Mourão), sakemm:
                  
                              —
                           
                           
                              dawn il-muniċipalitajiet u freguesias ikollhom kondizzjonijiet identiċi ta' klima u ħamrija;
                           
                        
                              —
                           
                           
                              iż-żejt taż-żebbuġa prodott hawnhekk għandu l-istesss karatteristiċi fiżiċi, kimiċi u organolettiċi bħal dak miksub fiż-żona ġeografika kkonċernata;
                           
                        
                              —
                           
                           
                              ir-residenti ta' dawn il-muniċipalitajiet wirtu l-istess użanzi u l-istess għerf tas-sengħa leali u kostanti tar-residenti tal-bqija taż-żona.
                           
                        
            
   
      ANNESS II
      IR-REGOLAMENT TAL-KUNSILL (KEE) NRU 2081/92
      “AZEITES DO NORTE ALENTEJANO”
      (KE NRU: PO/0266/24.1.1994)
      DPO (X) IĠP ( )
      Din il-lista hija sinteżi stabbilita bl-iskop ta' informazzjoni. Għall-infomazzjoni kompluta, partikolarment għall-produtturi tal-prodotti koperti bid-DOP (Denominazzjoni tal-Oriġini Protetta) jew bl-IĠP (Indikazzjoni Ġeografika Protetta) ikkonċernata, ikun aħjar li wieħed jikkonsulta l-verżjoni kompluta tal-ispeċifikazzjonijiet kemm fil-livell nazzjonali, kif ukoll mas-servizzi tal-Kummissjoni Ewropea (1).
      1.   Dipartiment responsabbli fl-Istat Membru:
      
                  
                     Isem:
                  
               
               
                  Instituto de Desenvolvimento Rural e Hidráulica
               
            
                  
                     Indirizz:
                  
               
               
                  Av. Afonso Costa, 3 — 1949-002 Lisboa. il-portugall
               
            
                  
                     Tel:
                  
               
               
                  + 351 21 844 22 00
               
            
                  
                     Numru tal-faks:
                  
               
               
                  + 351 21 844 22 02
               
            
                  Posta elettronika:
               
               
                  idrha@idrha.min-agricultura.pt
               
            2.   Konsorzju:
      
                  
                     Isem:
                  
               
               
                  APAFNA — AGRUPAMENTOS DE PRODUTORES AGRÍCOLAS E FLORESTAIS DO NORTE ALENTEJANO
               
            
                  
                     Indirizz:
                  
               
               
                  Parque de Leilões de Gado de Portalegre, Estrada Nacional 246, Apartado n.o 269 — 7300-901 Portalegre Portugal
               
            
                  
                     Tel:
                  
               
               
                  + 351 245 33 10 64
               
            
                  
                     Numru tal-faks:
                  
               
               
                  + 351 245 20 75 21
               
            
                  Posta elettronika:
               
               
                  aadp1@iol.pt
               
            
                  
                     Magħmula minn
                  
               
               
                  :
               
               
                  produtturi/proċessuri (X) oħrajn ( )
               
            3.   Tip ta' prodott
      Klassi 1.5 — Żjut u xaħmijiet — żejt taż-żebbuġa
      4.   Speċifikazzjoni
      (sinteżi tar-rekwiżiti skont l-Artikolu 4(2))
      4.1.   Isem: “Azeites do Norte Alentejano”
      4.2.   Deskrizzjoni: It-titolu “Azeites do Norte Alentejano” jingħata lil-likwidu żejtni magħsur b'mod mekkaniku mill-frotta ladarba l-ilma tal-ħaxix ikun mifrud mill-karfa tal-frott, partikoli tal-qoxra, polpa u żerriegħa taż-żebbuġ tal-varjetajiet tal-Galega, il-Carrasquenha, ir-Redondil, l-Azeiteira jew l-Azeitoneira, il-Blanqueta jew il-Branquita kif ukoll il-Cobrançosa, tal-ispeċi Olea europea sativa li ġejjin minn imsaġar taż-żebbuġ li jinsabu fiż-żona ġeografika deskritta hawn fuq u li fiha stess jitwettqu l-ipproċessar u t-tħejjija għas-suq.
      Iż-żebbuġ ta' Alentejo ta' Fuq huma żebbuġ kemmxejn ħoxnin, b'togħma tal-frotta u ta' lewn isfar jagħti fl-aħdar, li jissodisfa l-grad minimu ta' 6,5 għaż-żejt taż-żebbuġa ekstra verġni u 6,0 taż-żejt taż-żebbuġa verġni.
      4.3.   Żona ġeografika: Limitata għall-muniċipalitajiet ta' Alandroal, Borba, Estremoz, għall-freguesias ta' Na Sr.a de Machede, S. Mansos, S. Vicente do Pigeiro, S. Miguel de Machede u S. Bento do Mato tal-muniċipalità ta' Évora, għall-freguesias ta' Luz u Mourão tal-muniċipalità ta' Mourão, għall-muniċipalitajiet ta' Redondo, Reguengos de Monsaraz u Vila Viçosa tad-distrett ta' Évora, għall-muniċipalitajiet ta' Alter do Chão, Arronches, Avis, Campo Maior, Castelo de Vide, Crato, Elvas, Fronteira, Marvão, Monforte, Nisa, Portalegre u Sousel tad-distrett ta' Portalegre.
      4.4.   Prova tal-oriġini: L-oriġini awtorizzat mid-drawwa b'mod partikolari fid-dawl tat-tradizzjoni kulinari reġjonali u s-sengħa li ġejja miż-żmien imbiegħed.
      Biex jipproduċu dan iż-żejt taż-żebbuġa, il-proċessuri jistgħu jużaw biss żebbuġ minn produtturi rreġistrati u minn varjetajiet awtorizzati.
      Għal kull operatur approvat mill-konsorzju ta' ġestjoni tad-DOP, jinżamm u jiġi aġġornat reġistru deskrittiv, li fih informazzjoni dwar l-oriġini taż-żebbuġ użat, tal-kondizzjonijiet reali tal-produzzjoni/tat-twassil u tal-kondizzjonijiet teknoloġiċi fis-seħħ.
      Dan ir-reġistru ta' kuljum irid juri l-ismijiet tal-fornituri taż-żebbuġ, il-kwantitajiet li waslu mingħand kull produttur u l-kwantità ta' żejt taż-żebbuġa prodott.
      Il-varjetajiet iridu jkunu rreġistrati minn min ikabbar iż-żebbuġ jew mir-rappreżentanti tagħhom (il-kooperattivi).
      Il-produtturi jrid ikollhom u jrid iżommu aġġornat reġistru li fih il-kwantitajiet ta' żebbuġ iddestinati għall-produzzjoni taż-żejt taż-żebbuġa li se jkollu d-DOP ta' Alentejano ta' Fuq.
      4.5.   Metodu ta' produzzjoni: Il-prodott isir billi jitħalltu kwantitajiet magħsura mill-varjetajiet imsemmija hawn fuq, fil-proporzjonijiet li ġejjin:
      
                  Varjetà obbligatorja
               
               
                  Galega
               
               
                  Minimu ta' 65 %
               
            
                  Varjetajiet tollerati
               
               
                  Azeiteira; Blanqueta; Carrasquenha; Redondil
               
               
                  Massimu ta' 5 %
               
            
                  Cobrançosa
               
               
                  Massimu ta' 10 %
               
            Fid-dawl tal-kondizzjonijiet speċjali li jikkaratterizzaw il-muniċipalitajiet ta' Campo Maior u Elvas (li huma xierqa b'mod partikolari għall-produzzjoni taż-żebbuġ ippreservat), bħala eċċezzjoni l-varjetajiet li ġejjin jistgħu jintużaw iżda biss fil-perċentwali li ġejjin fiż-żona żgħira tal-masġar taż-żebbuġ maħsuba għaż-żejt taż-żebbuġ li jifdal:
      
                  Varjetà obbligatorja
               
               
                  Galega
               
               
                  Minimu ta' 50 %
               
            
                  Varjetajiet tollerati
               
               
                  Azeiteira; Carrasquenha; Redondil; Cobrançosa
               
               
                  Massimu ta' 10 %
               
            
                  Blanqueta
               
               
                  Massimu ta' 5 %
               
            Il-varjetà Picual hija pprojbita fi kwalunkwe ċirkustanza; minkejja dan, jistgħu jintużaw varjetajiet tradizzjonali oħra, fi proporzjoni massima ta' 5 %, bil-kondizzjoni li jkunu awtorizzati mill-konsorzju ta' ġestjoni tad-DOP.
      Il-frott irird jinġabar meta jkun misjur fl-aqwa stat, u ż-żebbuġ li jinġabar minn mal-art ma jistax jintuża għall-produzzjoni taż-żejt li għandu din id-denominazzjoni tal-oriġini, filwaqt li t-trasport isir f'kaxxi li jistgħu jitgħabbew fuq xulxin, filwaqt li jittieħed ħsieb li jkun hemm ventilazzjoni.
      Il-varjetajiet iridu jkunu rreġistrati minn min ikabbar iż-żebbuġ jew mir-rappreżentanti tagħhom u l-pressi jistgħu jirċievu esklussivament, fl-ambitu ta' din il-produzzjoni, iż-żebbuġ ta' produtturi rreġistrati u l-varjetajiet awtorizzati, dejjem f'kondizzjonijiet iġjeniċi u sanitarji impekkabbli.
      It-temperatura tal-pasta fil-pressa jew fir-reċipjent tan-naqal kif ukoll tal-mikser tal-ilma/żejt fil-magna ċentrifuga ma tista' qatt taqbeż il - 35°Ċ.
      Minħabba li ż-żejt taż-żebbuġa kapaċi jifforma taħlita omoġena u sabiex jiġi evitat kwalunkwe ostaklu għall-kapaċità ta' rintraċċar meta jsir kontroll, it-tħejjija għas-suq tista' ssir unikament minn operaturi approvati kif xieraq, fiż-żona tal-oriġini, sabiex tiġi ggarantita l-kwalità u l-awtentiċità tal-prodott u sabiex il-konsumatur ma jitqarraqx. It-tħejjija għas-suq se ssir f'reċipjenti magħmula minn materjali impermeabbli, inerti u innokwi li jissodisfaw kull standard iġjeniku u sanitarju.
      4.6.   Rabta: Il-kondizzjonijiet ta' klima u ħamrija ta' dan ir-reġjun huma l-oriġini tal-karatteristiċi speċifiċi ta' dan iż-żejt taż-żebbuġa.
      4.7.   Korp ta' kontroll:
      
                  
                     Isem
                  
               
               
                  :
               
               
                  AADP — Associação de Agricultores do Distrito de Portalegre
               
            
                  
                     Indirizz
                  
               
               
                  :
               
               
                  Parque de Leilões de Gado de Portalegre, Estrada Nacional 246, Apartado n.o 269 7300-901 Portalegre
               
            
                  
                     Tel
                  
               
               
                  :
               
               
                  + 351 245 20 12 96/245 33 10 64
               
            
                  
                     Numru tal-faks
                  
               
               
                  :
               
               
                  + 351 245 20 75 21
               
            
                  
                     Posta elettronika
                  
               
               
                  :
               
               
                  aadp1@iol.pt
               
            4.8.   Tikkettar: It-titolu “AZEITES DO NORTE ALENTEJANO — Denominação de Origem Protegida” irid bilfors jidher, flimkien mal-logotip approvat mill-konsorzju ta' ġestjoni tad-DOP, għaż-żjut taż-żebbuġa tal-Alentejo ta' Fuq u l-logotip Komunitarju approvat għad-DOP.
      
                  
                     Rekwiżiti nazzjonali
                  
               
               
                  :
               
               
                  —
               
            
         (1)  Il-Kummissjoni Ewropea — Direttorat Ġenerali tal-Agrikultura — It-taqsima tal-Politika dwar il-kwalità tal-prodotti agrikoli — B-1049 Brussell.